J e g y z ő k ö n y v

Készült: a Bezenye Községi Önkormányzat Képviselő-testületének 2026. április 17. napján 07:45 órakor az önkormányzat tárgyalótermében megtartott rendkívüli, nyilvános képviselő-testületi ülésén.

Jelen vannak: a jelenléti ívben felsoroltak

Márkus Erika polgármester 07:45 órakor megnyitja az ülést. Megállapítja, hogy az ülés határozatképes, mert a megválasztott 7 képviselőből 4 fő jelen van. Martinschich Mihályné, Novák-Fabsich Kitti és Csák Krisztián képviselők egyéb elfoglaltságuk miatt nem tudnak részt venni az ülésen. A jegyzőkönyv hitelesítésére Schmatovichné Radits Klaudia Éva alpolgármestert kéri fel. 

A javaslattal a képviselő-testület egyhangúlag egyetért. 

Márkus Erika polgármester ismerteti az ülés meghívó szerinti napirendi pontját, majd szavazásra teszi fel annak elfogadását. Elmondja, hogy a rendkívüli ülésen a napirend módosítására nincs lehetőség. 

A képviselő-testület egyhangúlag, 4 igen szavazattal az alábbi határozatot hozza:

48/2026. (IV. 17.) határozat
Bezenye Községi Önkormányzat képviselő-testülete a 2026. április 17-i rendkívüli ülés napirendjét az alábbiak szerint jóváhagyja:

1. Közösségi tér építés, művelődési ház felújítás” tárgyú közbeszerzési eljárás lezárása

Felelős:	Márkus Erika polgármester
Határidő:	azonnal

1. napirendi pont (szóbeli előterjesztés szerint)
Közösségi tér építés, művelődési ház felújítás” tárgyú közbeszerzési eljárás lezárása

Márkus Erika polgármester elmondja, hogy a közbeszerzési szaktanácsadó tájékoztatta, hogy az ajánlattételi kötöttség 2026. április 20-án lejár, ezért volt szükség rendkívüli képviselő-testületi ülés összehívására. A bíráló bizottság még vizsgálja az anyagot, azonban az idő rövidsége miatt szükséges a képviselő-testület elvi döntése arról, hogy az eljárást eredményesen vagy eredménytelenül zárják le. A közbeszerzési szaktanácsadó tájékoztatta, hogy a beérkezett két ajánlat összesen nettó 66 894 828 Ft, így nettó 1 318 699 Ft, azaz bruttó 1 674 748 Ft többlet bevonása szükséges.  Javasolja a testületnek az árajánlat elfogadását, és az összeg kifizetését az általános tartalék terhére. Amennyiben eredménytelennek minősítik az eljárást, a közbeszerzést meg kell ismételni, melynek jelentős költségvonzata van. Nagyságrendileg akkora, mint a jelenlegi többletforrás bevonás összege. Új eljárás esetén nem lehet tudni, hogy milyen ajánlatok fognak beérkezni. Lehet, hogy lesz olcsóbb, de előfordulhat az is, hogy jelentősen drágább lesz. A polgármester elmondja, hogy a bíráló bizottság csak 10 órakor fog összeülni értékelésre, így jelenleg a pótfedezet elkülönítéséről tudnak dönteni. Javasolja, hogy ebben az ügykörben név szerinti szavazással döntsenek minden kérdésben.

Megkérdezi, hogy valakinek van-e kérdése a napirendi ponthoz kapcsolódóan.

Mivel kérdés, észrevétel nem érkezett, a polgármester szavazásra teszi fel a név szerinti szavazásról szóló határozati javaslatot.

A képviselő-testület  ellenszavazat nélkül, egyhangúlag, 4 igen szavazattal az alábbi határozatot hozza:

49/2026. (IV. 17.) határozat

Bezenye Községi Önkormányzat Képviselő-testülete úgy határoz, hogy az 1. napirendi pontról, azaz a „Közösségi tér építés, művelődési ház felújítás” tárgyú közbeszerzési eljárás lezárásához szükséges pótfedezet elkülönítéséről név szerinti szavazással dönt. 

Felelős:	Márkus Erika polgármester
Határidő: 	azonnal

Márkus Erika polgármester szavazásra teszi fel a pótfedezet elkülönítéséről szóló határozati javaslatot. Felolvassa a képviselők nevét és kéri szavazatukat: 

Hiltser Mátyás alpolgármester, képviselő: igen
Lenzsér-Csiba Adrienn képviselő: igen
Márkus Erika polgármester: igen
Schmatovichné Radits Klaudia alpolgármester, képviselő: igen 

Márkus Erika polgármester kihirdeti a név szerinti szavazás eredményét. 

A képviselő-testület  ellenszavazat nélkül, egyhangúlag, 4 igen szavazattal az alábbi határozatot hozza:

50/2026. (IV. 17.) határozat

[bookmark: _Hlk183509659][bookmark: _Hlk183506739]Bezenye Községi Önkormányzat Képviselő-testülete a „Közösségi tér építés, művelődési ház felújítás” tárgyú közbeszerzési eljárás pótfedezeteként bruttó 1.674.748,- Ft többlet forrást elkülönít az önkormányzat 2026. évi költségvetésének általános tartaléka terhére. 

Felelős:	Márkus Erika polgármester
Határidő: 	azonnal

Márkus Erika polgármester megkérdezi, hogy van-e további kérdése valakinek.

Mivel kérdés, észrevétel nem érkezett, a polgármester megköszöni a részvételt, és az ülést 08:31 órakor lezárja. 

k.m.f.




	Márkus Erika	Dr. Reinthaller Ferdinánd
	polgármester	aljegyző


Jegyzőkönyv hitelesítő: 

